open-index/open-wikipedia-markdown huggingface dataset:
Las que tienen que servir (cinta)

:*Iste articlo ye sobre una cinta de cine espanyol de cine de comedia de l'anyo 1967 dirichida por José María Forqué; ta atros usos, se veiga *'Las que tienen que servir***.

***Las que tienen que servir*** (títol orichinal en [[Idioma castellano|castellano]], en [[Idioma aragonés|aragonés]] ***As que han de servir**', estrenada en Aragón con o suyo títol orichinal) ye una cinta de cine espanyol de l'anyo 1967 de cine de comedia dirichida por José María Forqué seguntes un guión adaptau por José Luis Dibildos y Alfonso Paso (basau en *[[Las que tienen que servir (obra teatral)|Las que tienen que servir]]*, una obra teatral d'iste zaguero publicada en 1962), con una dirección de fotografía de Cecilio Paniagua, una banda sonora orichinal d'Antón García Abril y una producción cinematografica de José Luis Dibildos ta la productora cinematografica *[[Ágata Films S.A.]]*. De l'elenco d'a cinta fan parte, entre d'atros, os actors Concha Velasco, Amparo Soler Leal, Alfredo Landa, Manolo Gómez Bur, Laura Valenzuela, José Sazatornil, Margot Cottens, Lina Morgan, Florinda Chico, Álvaro de Luna, William Layton y José María Tasso.

*Juana Cortés* y *Francisca Pizarro* treballan en un chalet en Torrejón de Ardoz ta una familia estausunidense como sirvientas, en una vivienda que se troba equipada con os mas sofisticaus equipes y no se relacionan so que l'una con su novio y l'atra con un vendedor de uegos y todas dos con atras sirvientas d'a redolada. O matrimonio, d'atra man, se relaciona nomás que con militars de l'exercito estausunidense desplegaus en a base aeria de Torrejón de Ardoz, entre los cuals destaca una muller, la tenient *Sheila Gresham* y lo suyo mariu, o *doctor Peter Puig*, un catalán. Bien luego plegan os problemas, cuan dos estausunidenses d'a base pretenden dar cantarias a las dos mesachas. A cinta s'ambienta en Torrejón de Ardoz en a suya epoca actual (1967) y las escenas de *Las que tienen que servir* se filmoron en ixa mesma localidat y en Madrit.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Las que tienen que servir'' en Internet Movie Database.
*  ''Las que tienen que servir'' en FilmAffinity.
*  ''Las que tienen que servir'' en Allociné.
*  ''Las que tienen que servir'' en Letterboxd.
Cupido contrabandista

***Cupido contrabandista*** (títol orichinal en castellano, estrenada con ixe mesmo títol en Aragón) ye una cinta de l'anyo 1962 de cine de comedia de cine espanyol dirichida por Esteban Madruga seguntes un guión orichinal de Manuel Fernández de Liencres, Esteban Madruga y José María Iglesias, con una banda sonora orichinal de Ramón Cobián Blanco  y Manuel L. Quiroga, una dirección de fotografía de Juan Jurado, una producción cinematografica de Francisco Tejón ta la productora cinematografica *[[Leda Films Productions S.L.]]* y un elenco d'o cual en fan parte, en os suyos papels principals, actors como Antonio Ozores, María Mahor, Tomás Blanco, José Manuel Martín, Santiago Rivero, Mara Laso, Francisco Pierrá, José Sepúlveda, José Isbert, Julia Caba Alba, Manuel Zarzo, Rufino Inglés y Antonio Molino Rojo.

*Juan Escalada* ye un choven bien buenacho, resident en Ceuta, que tot o fa por correspondencia: dende estudiar u aprender artes marcials dica mesmo trobar novia. A novia que ha conoixiu li fa una primer cita ta conocer-se y la cita ye en Madrit y, encara que mai no ha marchau de Ceuta, *Juan* decide ir-ie. En o viache fa conoixencia casual con una choven que viacha en o mesmo barco que él pero a la vegada dos contrabandistas li han colocau en a suya gabardina un paquet con unas choyas que han robau en Táncher ta que lo pase por a duana en Alchecira. Mientres que la mesacha preba d'enamorar-lo, os contrabandistas buscan o paquet que porta en a pochaca d'a gabardina, menazando-lo mesmo de muerts si no lis entrega, encara que él no sabe cosa.

*Cupido contrabandista* s'ambienta en as localidaz de Ceuta, Alchecira en a provincia de Cádiz y Madrit en a epoca actual d'a cinta (1962) y las suyas escenas se filmoron en ixas mesmas tres localidaz, amás d'en San Sebastián de los Reyes en a Comunidat de Madrit.

## Elenco

## Se veiga tamién
* Cine en 1962.
* Cintas de 1962.

## Referencias

## Vinclos externos
*  ''Cupido contrabandista'' en Internet Movie Database.
*  ''Cupido contrabandista'' en FilmAffinity.
*  ''Cupido contrabandista'' en Letterbosd.
Udine

**Udine** (en friulán *Udin*) ye una comuna d'Italia. Se troba en a provincia d'Udine en a rechión de Friuli-Venecia Chulia y tien una población de 99.756 habitants.

## Referencias
Las que tienen que servir

***Las que tienen que servir*** puet estar:

* ***[[Las que tienen que servir (cinta)]]***, una cinta de cine de comedia de cine espanyol de 1967 dirichida por José María Forqué.
* ***[[Las que tienen que servir (obra teatral)]]***, una obra teatral d'o dramaturgo Alfonso Paso publicada en 1962 sobre la cual se basa lo guión cinematografico d'a cinta anterior.
Latina (Italia)

**Latina**  ye una comuna d'Italia. Se troba en a provincia de Latina en a rechión de Lazio y tien una población de 119.895 habitants.

## Referencias
Sanremo

**Sanremo** u tamién **San Remo** (en ligur *Sanreumo*) ye una comuna d'Italia. Se troba en a provincia d'Imperia en a rechión de Liguria y tien una población de 57.071 habitants.

## Referencias
Arequipa

**Arequipa**  ye una ciudat de Perú. Se troba en o departamento d'Arequipa y tien una población de 877.500 habitants (2017).

## Referencias
The Cariboo Trail

***The Cariboo Trail*** (títol orichinal en anglés, en aragonés ***A pista d'o caribú***, estrenada en aragón con o títol en castellano de ***La ruta del caribú***, en aragonés ***A rota d'o caribú***) ye una cinta de l'anyo 1950 de cine estausunidense de cine de western dirichida por Edwin L. Marin seguntes un guión adaptau por Frank Gruber (basau en una historia de John Rhodes Sturdy), con una banda sonora orichinal de Paul Sawtell, una dirección de fotografía de Fred Jackman Jr., una producción cinematografica de Nat Holt ta la productora cinematografica *[[Nat Holt Productions]]* y un elenco composau, en os suyos papels principals, por os actors Randolph Scott, George "Gabby" Hayes, Bill Williams, Karin Booth, Victor Jory, Douglas Kennedy, Jim Davis, Dale Robertson, Mary Stuart, James Griffith, Lee Tung Foo y Tony Hughes.

*Jim Redfern* leva una vaquería composada por 35 animals dende Montana en os Estaus Unius dica Columbia Britanica en Canadá chunto con o suyo socio *Mike Evans*, *Oscar "Grizzly"* y un cocinero chinés, pero en plegar en o suyo destín topan con o cacique d'o lugar, qui s'apodera d'os animals. *Mike* pierde un brazo en l'incident y fa culpable de tot a lo suyo socio. Mientres que se recupera, os atros tres amigos deciden marchar en busca d'oro y en as suyas exploracions *Jim* troba una val a on podrían criar-se muit bien o vacumen. A cinta s'ambienta en bel momento indeterminau d'a segunda metat d'o sieglo XIX en Montana y en a Columbia Britanica y las escenas de *The Cariboo Trail* se filmoron en bellas localidaz de Colorado y de California, imcluyindo entre istas zagueras a Los Angeles, amás d'en a Columbia Britanica.

## Elenco

## Se veiga tamién
* Cine en 1950.
* Cintas de 1950.

## Referencias

## Vinclos externos
*  ''The Cariboo Trail'' en Internet Movie Database.
*  ''The Cariboo Trail'' en Rotten Tomatoes.
*  ''The Cariboo Trail'' en FilmAffinity.
*  ''The Cariboo Trail'' en Letterboxd.
*  ''The Cariboo Trail'' en Allociné.
*  ''The Cariboo Trail'' en AllMovie.
*  ''The Cariboo Trail'' en l**[[American Film Institute Catalog]]'' de l**American Film Institute''.
Gran Torino

***Gran Torino*** (títol orichinal, estrenada en Aragón con o suyo títol orichinal) ye una cinta de cine de drama coproducida por o cine britanico y lo cine alemán l'anyo 2008 dirichida por Clint Eastwood seguntes un guión adaptau por Nick Schenk (basau en una historia de Dave Johannson y Nick Schenk), con una banda sonora orichinal de Kyle Eastwood y Michael Stevens, una dirección de fotografía de Tom Stern, una producción cinematografica de Clint Eastwood, Bill Gerber y Robert Lorenz ta la productoras *[[Warner Bros. Pictures]]*, *[[Village Roadshow Pictures]]*, *[[Double Nickel Entertainment]]* y *[[Malpaso Productions]]*, y un elenco d'actors a on destacan  Clint Eastwood, Bee Vang, Ahney Her, Christopher Carley, Doua Moua, Sonny Vue, Elvis Thao, Brian Haley, Brian Howe, Geraldine Hughes, Dreama Walker, Michael E. Kurowski u John Carroll Lynch.

*[[Walt Kowalski]]* ye un chubilau, antigo treballador d'a *[[Ford Motor Company]]* y con muitos prechudicios contra la población d'orichen asiatico. Acaba de morir su muller y en o suyo barrio la mayor parte d'as viviendas se troban ya con chens d'orichen asiatico vivindo-ie. Bel día troba a un adolescent asiatico que ye prebando de robar-li lo suyo auto, un *[[Ford Torino]]*. O ladrón resulta estar o fillo d'os suyos vecins, *Thao Vang Lor,* a qui una banda heba convenciu ta que cometese lo suyo primer robp. Avergonyius, os suyos vecins li ninvían a lo ladrón ta que redima la suya culpa en treballando ta él. *Walt* lo fa treballar ta reparar chicotas cosas en casa d'os suyos vecins pero amás poquet a poquet gana aprecio por l'adolescent y por a suya familia, plegando a revifar-se con a banda asiatica que quereba recrutar a *Thao*. Y de feito, cada vegada se siente mas amanau a ista familia y a los suyos vecins que a sus propios fillos.

*Gran Torino* s'ambienta en l'aria metropolitana de Detroit (Michigan) en a suya epoca actual (2008) y las suyas escenas se filmoron en cuantas localidaz de Michigan, incluyiu Detroit. A cinta fue nominada a cuantismos premios y nominacions, podendo-se destacar que no recibió tanimientres garra nominación a los Premios Oscar. Sí que destaca una nominación a los Premios Globos d'Oro en a suya 65<sup>ena</sup> edición, a la Millor Canción Orichinal.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos

*  ''Gran Torino'' en Internet Movie Database.
*  ''Gran Torino'' en Box Office Mojo.
*  ''Gran Torino'' en Rotten Tomatoes.
*  ''Gran Torino'' en Metacritic.
*  ''Gran Torino'' en FilmAffinity.
*  ''Gran Torino'' en Allociné.
*  ''Gran Torino'' en Letterboxd.
*  ''Gran Torino'' en AllMovie.
*  ''Gran Torino'' en TCM Movie Database.
*  ''Gran Torino'' en l**[[American Film Institute Catalog]]'' de l**American Film Institute*.
*  [https://web.archive.org/web/20210210195152/https://www.netflix.com/title/70105600 *Gran Torino''] en Netflix.
Territorio comanche (cinta)

:*Iste ye un articlo sobre una cinta de drama belico de cine espanyol de l'anyo 1997 dirichida por Gerardo Herrero; ta atros usos, se veiga *'Territorio comanche***.

***Territorio comanche**' (títol orichinal en castellano, estrenada en Aragón con ixe mesmo títol) ye una cinta de cine de drama belico coproducida por o cine espanyol, o cine archentino, lo cine francés y lo cine alemán l'anyo 1997 dirichida por Gerardo Herrero seguntes un guión adaptau por Salvador García Ruiz, Arturo Pérez Reverte y Alberto Lecchi (basau en *[[Territorio comanche (novela)|Territorio comanche]]*, una novela publicada por Arturo Pérez Reverte l'anyo 1994), con una dirección de fotografía d'Alfredo Mayo, una banda sonora orichinal d'Iván Wyszogrod, una producción cinematografica de Gerardo Herrero, Ismet Arnautalic, Javier López Blanco y Mike Mihalic ta las productoras *[[Instituto Nacional de Cine y Artes Audiovisuales]]*, *[[Kompel Producciónes]]* y *[[Tornasol Films]]*. De l'elenco d'a cinta fan parte, en os suyos papels principals, actors como Imanol Arias, Carmelo Gómez, Cecilia Dopazo y Gastón Pauls.

*Mikel Uriarte* ye un periodista que fa anyos que cubre noticias de guerras como periodista de guerra, siempre con o suyo amigo *Luis* como cámara. Bel día se lis incorpora *Laura Riera*, una periodista archentina que nomás busca que impulsar a suya carrera como periodiata. En trobar-se con o contrastre con os suyos companyers y en veyer a desaprobación d'os atros periodistas, mica en mica *Laura* modifica lo suyo comportamiento, a la vega que inicia una relación amorosa con *Mikel*. A cinta s'ambienta en a Guerra de Bosnia y Herzegovina en a primera metat d'os anyos 1980 en a ciudat de Sarajevo en Bosnia y Herzegovina y las suyas escenas se filmoron en Zagreb en Croacia, en Sarajevo en Bosnia y Herzegovina y en Espanya y Archentina.

Ye una cinta que ha recibiu bels premios y nominacions, en destacando dos nominacions a los Premios Goya en a suya 12<sup>ena</sup> edición.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
*  ''Territorio comanche'' en Internet Movie Database.
*  ''Territorio comanche'' en FilmAffinity.
*  ''Territorio comanche'' en Allociné.
*  ''Territorio comanche'' en Rotten Tomatoes.
*  ''Territorio comanche'' en Letterboxd.
Espoo

**Espoo**  ye una ciudat de Finlandia. Se troba en a rechión d'Uusimaa y tien una población de 314.152 habitants (2023).

## Referencias
Irákleio

**Irákleio** (en griego *Ηράκλειο*) ye una ciudat de Grecia. Con una población de 140.700 habitants (2011) ye a mayor ciudad y a capital d'a periferia de Creta y d'a unidat periferica d'Irákleio, estando amás o centro economico, o mayor puerto maritimo d'a isla de Creta y a cuatrena ciudat mas poblada y important de Grecia.

## Molimentos y puestos d'intrés

### Sitios y molimentos protohistoricos amanaus
* Palacio de Cnosos, a 5&nbsp;km.
* Chacimiento arqueolochico d'Arjanes, a 12&nbsp;km.
* Mont Iouchtas, a 10&nbsp;km.

### Monumentos bizantinos y venecianos
* A ilesia de Santa Catalina d'os Sinaítas, construyida en o sieglo XVI por os venecianos que alberga en o suyo interior iconos bizantins.
* As murallas venecianas, que fuoron construyidas entre os sieglos XIV y XVII, rodian a ciudat y tienen una estructura en forma de estrela prochectada por l'arquitecto Michele Sanmicheli en o sieglo XVI.
* O puerto viello u antigo, d'o sieglo XVI, a on encara subsisten bels elementos de l'arsenal de Venecia, incluyindo-ne a fortaleza Koules.
* A iglesia de Sant Marco, construyida en o sieglo XIII y reconstruyida en o sieglo XVI. Se convirtió en mesquita mientres o periodo de dominación turco y actualment ye emplegada como museu municipal.
* O monesterio de Sant Pero y Sant Pavlo, d'o sieglo XIII.
* A seu de Sant Tito, construyida en a epoca bizantina y profundament remodelada en o sieglo XV por os venecianos.
* A lochia veneciana: cuatre lochias se succedioron en o mesmo puesto. La que aculle en l'actualidad a o concello municipal d'a ciudat data de l'anyo 1628.
* A ciudat veneciana yera famosa por o suyo sistema d'abasteiximiento d'agua, os acueductos, y as a-saber-las fuents construyidas por familias aristocraticas d'a ciudat, entre ellas:
** A fuent Bembo (*Krini Bebo*, Κρίνη Μπέμπο), d'o sieglo XVI.
** A fuent Morosini (*Krini Morozini*, Κρίνη Μοροζίνη), obra realizada en 1628.
** A fuent Sagredo (*Krini Sagredo*, Κρίνη Σαγρέντο)
** A fuent Priuli (*Krini Priouli*, Κρίνη Πριούλι)

### Molimentos modernos
* Plaza d'a Libertat (*Platia Eleftherias*, Πλατεία Ελευθερίας)
* Seu de Sant Menas (''Ayios Minas', Άγιος Μηνάς)

## Referencias
Bodø

**Bodø** (en Sami de Lule *Bådåddjo*) ye una ciudat de Noruega. Se troba en o condau de Nordland y tien una población de 53.259 habitants (2021).

## Referencias
La Paz (Bolivia)

**La Paz**, oficialment **Nuestra Señora de La Paz**,​ u **La Paz de Ayacucho**  ye la capital administrativa y lechislativa de Bolivia. Se troba en a departamento de La Paz y tien una población de 943.500 habitants (2012).

## Referencias
Cotonou

**Cotonou** ye la capital administrativa de Benín, encara que la capital oficial ye Porto Novo.

## Referencias
Patras

**Patras** (en griego *Πάτρα*) ye una ciudat de Grecia. Se troba en a periferia de Grecia Occidental y tien una población de 167.400 habitants (2011).

## Referencias
Peiraiás

**Peiraiás** (en griego *Πειραιάς*, pronunciau /pireˈas/, en griego antigo *Πειραιεύς*, pronunciau /peːrai̯eús/) ye una ciudat de Grecia. Se troba en a periferia d'Atica y tien una población de 163.700 habitants (2011).

## Referencias
FK Transinvest

O **Futbolo klubas Transinvest** ye un club de fútbol lituano, d'a ciudat de Galinė. Fue establito o 2022 y chuga en a TOPLYGA.

## Estadio
A devantadera d'o FK Transinvest stadionas, Galinė (2022-2025 Širvintų miesto stadionas).

## Palmarés
* **[[TOPLYGA]], A lyga (0):** 
* **[[Pirma lyga]] (2):** 2023,  2025
* **[[Copa d'Lituania|Copas d'Lituania]] (1):** 2023
* **[[Supercopa d'Lituania]] (0):**

## Posición en temporadas anteriors

## Chugadors
:*Categoría prencipal:* 
### Plantilla 2023
*Actualizato o [[4 de marzo]] de [[2024]].* www.alyga.lt 


## Referencias

## Vinclos externos

* Pachina oficial d'o club.
* Facebook
* toplyga.lt (lt)
* Globalsportsarchive
La tía de Carlos (cinta de 1982)

:*Iste articlo ye sobre una cinta espanyola de cine de comedia de l'anyo 1982; ta atros usos, se veiga *'La tía de Carlos** y **La tía de Carlos (cinta)***.

***La tía de Carlos*** (títol orichinal en [[Idioacastellano|castellano]], en [[Idioma aragonés|aragonés]] ***A tía de Carlos**') ye una cinta de cine de comedia de cine espanyol de l'anyo 1982 dirichida por Luis María Delgado seguntes un guión adaptau por Vicente Coello y Dionisio Ramos ("remake" d'a cinta danesa *[[Charles tante]]* de 1959 dirichida por Poul Bang, a la vegada adaptación d'a obra teatral *[[Charley's Aunt]]* publicada en 1892 por Brandon Thomas). A dirección de fotografía d'a cinta ye un treballo de Manuel Rojas, a suya banda sonora orichinal lo ye de Gregorio García Segura y la producción cinematografica de *La tía de Carlos* ye al cudiau de Jesús R. Folgar y Manuel Sánchez ta la productora cinematografica *[[Filmayer]]*. Fan parte de l'elenco d'a cinta, entre d'atros actors, Paco Martínez Soria, Rafael Alonso, Luis Barbero, María Luisa Bernal, Rafael Hernández, María Kosty, Carmen Lozano, Ricardo Merino, Mary Paz Pondal, María Luisa Ponte, Ángel Terrón, Luis Varela y Luis Lorenzo.

*Carlos* y *Fermín* quieren casar-se con as suyas novias, chirmanas, pero lo pai d'as mesachas no quiere porque no tienen diners. *Carlos* li explica que viendrá su tía, una vídua muit cabalera que vive en Brasil, *Lucía Castelo Encantado da Selva Fermosa*, y alavez o pai accepta. Pero como la tía no plega como yera previsto, *Carlos* li demana a lo suyo amigo *Fermín Recuero*, un actor teatral sin treballo, que aparente estar a tía de *Carlos* en disfrazando-se. A cinta s'ambienta en Alicant en a suya epoca actual (1982) y las suyas escenas se filmoron en Alteya, Alicant y Benidorm en a Comunidat Valenciana y en Madrit.

*La tía de Carlos* ye la zaguer cinta en a filmografía de l'actor Paco Martínez Soria, qui morió poco dimpués de rematar o rodache d'a cinta, cinta que s'estrenó pocas semanas antis d'a suya muerte.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''La tía de Carlos'' en Internet Movie Database.
*  ''La tía de Carlos'' en FilmAffinity.
*  ''La tía de Carlos'' en Letterboxd.
Arezzo

**Arezzo**  ye una comuna d'Italia. Se troba en a provincia d'Arezzo en a rechión de Toscana y tien una población de 100.455 habitants.

## Referencias
Pistoia

**Pistoia**  ye una comuna d'Italia. Se troba en a provincia de Pistoia (d'a cual en ye la suya capital), en a rechión de Toscana.

Tien una población de 90.286 habitants.

## Referencias

## Vinclos externos
Concepción Gimeno Gracia

**Concepción Gimeno Gracia** (Zaragoza, 1967) ye chuez y l'actual Chusticia d'Aragón dende febrero de 2024.

## Referencias
Dad's Army (cinta)

***Dad's Army***, como títol de cinta, puet estar una d'istas cintas, adaptacions d'a serie de televisión britanica *[[Dad's Army (serie de televisión)|Dad's Army]]*:

* ***[[Dad's Army (cinta de 1971)]]***, una cinta de cine britanico de cine de comedia belica d'espionache dirichida por Norman Cohen en 1971.
* ***[[Dad's Army (cinta de 2016)]]***, una cinta de cine britanico de cine de comedia belica d'espionache dirichida por Oliver Parker en 2016.

## Se veiga tamién
* *[[Dad's Army]]*.
Abolicionismo

Lo **abolicionismo** ye una doctrina que propugna l'anulación de leis, preceptos u costumbres que se considera que atentan contra los prencipios humans y morals. Lo termin se aplicó inicialment a la corrient que propugnava l'abolición d'a esclavitut, pa considerar tota persona emparada por os dreitos. Iste termin tamién ha estau emplegau per alguns colectivos y atros movimientos socials.

## Vinclos externos
Revolución rusa de 1905

:*Iste articlo ye sobre a *'Revolución rusa de 1905**. Ta atros usos se veiga [[Revolución rusa (desambigación)]].''

A **Revolución rusa de 1905** (en [[Idioma ruso|ruso]] y [[alfabeto cirilico]] **Революция 1905 года**, transliterau como **Revolyutsiya 1905 goda''') estió una ola d'achitación politica de masas a lo largo de grans zonas de l'Imperio ruso escaicida mientres l'anyo 1905, provocada funfamentalment por as desastrosas noticias sobre la marcha d'a guerra ruso-chaponesa. Beluns d'os altercaus yeran dirichius contra lo gubierno, encara que d'atros simplament no teneban atro obchecto dillá de reclamos muit puntuals d'a clase obrera u d'o campesinau. S'escaicioron casos de terrorismo, huelgas de treballadors, disturbios de labradors y motins militars, tenendo toz en común una insatisfacción popular cheneralizada enta lo rechimen d'o zar Nicolau II de Rusia. La revolución condució a lo país a l'estabimiento d'una monarquía constitucional y a la Duma Estatal de l'Imperio ruso.

## Vinclos externos
Germania anno zero

***Germania anno zero*** (títol orichinal en italiano, en aragonés ***Alemanya anyo cero***, estrenada en Aragón con o suyo títol traduciu enta lo castellano como ***Alemania, año cero***) ye una cinta de cine de drama de l'anyo 1948 coproducida por o cine italiano, p cine alemán y lo cine francés dirichida por Roberto Rossellini seguntes un guión orichinal d'él mesmo, Max Kolpé y Carlo Lizzani, con una banda sonora orichinal de Renzo Rossellini, una dirección de fotografía de Robert Juillard, una producción cinematografica de Salvo D'Angelo, Roberto Rossellini y Alfredo Guarini ta las productoras *[[Produzione Salvo D'Angelo]]*, *[[Tevere Film]]*, *[[SAFDI]]*, *[[Union Générale Cinématographique]]* y *[[Deutsche Film]]*, y con un elenco d'o cual en fan parte Edmund Moeschke, Ernst Pittschau, Ingetraud Hinze, Franz-Otto Krüger, y Erich Gühne, entre d'atros.

*Germania anno zero* conta la vida d*'Edmund*, un mocet de 12 anyos que en Berlín nomás rematar a Segunda Guerra Mundial, con a ciudat arranada por os bombardeyos y por os combaz d'a batalla de Berlín preba d'aduyar a la suya famlia a sobrevivir, en vendendo cualsiquier obchecto que puede trobar. Troba a un grupo de delincuents chovenils y colabora con éls, dica trobar a un d'os suyos antigos profesors, qui li inculca un discurso von ideyolochçia nazi decindo-le que su pai, que ye muit malaluto, no tiene dreito a vivir y cosuir os recursos que os mas fuertes amenistan, y *Edmund* accepta y asimila en o suyo interir ixe discurso.

A cinta s'ambienta asinas en Berlín en os anyos 1940, y lo suyo rodache s'escaició en ixa mesma ciudat. D'atra man, *Germania anno zero* recibió bels premios y nominacions.

## Elenco

## Se veiga tamién
* Cine en 1948.
* Cintas de 1948.

## Referencias

## Vinclos externos
*  ''Germania anno zero'' en Internet Movie Database.
*  ''Germania anno zero'' en TCM Movie Database.
*  ''Germania anno zero'' en Rotten Tomatoes.
*  ''Germania anno zero'' en FilmAffinity.
*  ''Germania anno zero'' en Allociné.
*  ''Germania anno zero'' en Letterboxd.
*  ''Germania anno zero'' en AllMovie.
Dad's Army (cinta de 2016)

:*Iste articlo ye sobre una cinta de cine de comedia belica de l'anyo 2016 de cine britanico; ta atros usos, se veiga *'Dad's Army** y **Dad's Army (cinta)***.

***Dad's Army*** (títol orichinal en [[Idioma anglés|anglés]], en [[Idioma aragonés|aragonés]] ***L'exercito de papá***, estrenada en [[Aragón]] con o títol en [[Idioma castellano|castellano]] de ***Dad's Army: el pelotón rechazado***, en aragonés ***Dad's Army: o pilotón refusau**') ye una cinta de cine de comedia belica d'espionache de cine britanico de l'anyo 2016 dirichida por Oliver Parker seguntes un guión adaptau por Hamish McColl (basau en os personaches de *[[Dad's Army (serie de televisión)|Dad's Army]]*, una serie de televisión de David Croft y Jimmy Perry), con una banda sonora orichinal de Charlie Mole, una dirección de fotografía de Christopher Ross, una producción cinematografica de Damian Jones y Phil Robertson ta la productora cinematografica *[[DJ Films]]*, y con un elenco composau por, entre d'atros, os actors Toby Jones, Bill Nighy, Catherine Zeta-Jones, Tom Courtenay, Blake Harrison, Michael Gambon, Bill Paterson, Daniel Mays, Sarah Lancashire, Mark Gatiss, Mark Tandy, Andrew Havill, Emily Atack, Alison Steadman y Holli Dempsey.

En l'anyo 1944, mientres a Segunda Guerra Mundial, en o lugar ficticio de Walmington-on-Sea plega una espía d'o Tercer Reich que busca informacions sobre l'exercito que los Aliaus son preparando ta invadir Francia en a clamada *[[operación Overlord]]*. Se tracta d'una muller bien sofisticada y polida, que bien luego suscita l'admiración d'os masclos d'o lugar agrupaus en a *[[British Home Guard]]*, una milicia formada por chens d'edat abanzada ta colaborar en a esfensa d'o país si se producise un ataque alemán. Encara que la situación no cuaca guaire a las esposas d'os miembros d'ixa milicia, que veyen como sus marius s'afatan con a muller, la polida espía obtiene poquet a poquet informacions que ha de fer plegar en os alemans, que organizan una recullida en a placha d'o lugar con un submarino. A cinta s'ambienta en 1944 en Anglaterra y las escenas de *Dad's Army* se filmoron en os condaus de Yorkshire, Yorkshire de l'Este, Yorkshire d'o Norte (incluyindo-ie Scarborough) y Yorkshire de l'Ueste.

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos

*  ''Dad's Army'' en Internet Movie Database.
*  ''Dad's Army'' en Rotten Tomatoes.
*  ''Dad's Army'' en Box Office Mojo.
*  ''Dad's Army'' en British Comedy Guide.
*  ''Dad's Army'' en FilmAffinity.
*  ''Dad's Army'' en Allociné.
*  ''Dad's Army'' en Letterboxd.
*  ''Dad's Army'' en AllMovie.
*  ''Dad's Army'' en Metacritic.
Tobruk (cinta de 1967)

:*Iste articlo ye sobre una cinta de cine hispano-estausunidense de cine belico de l'anyo 1967 dirichida por Arthur Hiller; ta atros usos, se veiga *'Tobruk (desambigación)** y   **Tobruk (cinta)***.

***Tobruk**' (títol orichinal, estrenada en Aragón con ixe mesmo títol) ye una cinta de cine belico de l'anyo 1967 coproducida entre lo cine estausunidense y lo cine espanyol dirichida por Arthur Hiller seguntes un guión orichinal de Leo V. Gordon, con una banda sonora orichinal de Bronisław Kaper, una dirección de fotografía de Russell Harlan y una producción cinematografica de Gene Corman ta las productoras *[[Gibraltar Productions]]* y *[[The Corman Company]]*. D'o suyo elenco fan parte actors como  Rock Hudson, George Peppard, Nigel Green, Guy Stockwell, Jack Watson, Percy Herbert, Norman Rossington, Liam Redmond, Heidy Hunt, Leo Gordon, Robert Wolders, Anthony Ashdown y Curt Lowens, entre d'atros.

En setiembre de 1942 o *[[Deutsches Afrika Korps]]* mandau por Erwin Rommel se troban bien amán d'o río Nilo y d'a canal de Suez y l'exercito britanico rescata un plan ta destruyir os depositos de combustible alemans. Como que qui heba preparau ixe plan ye un militar de l'èxercito estausindense que se troba presonero en un barco-garchola d'a Francia de Vichy ninvían un comando ta rescatar-lo, comando que se ye pasar por soldaus alemans y verdaderament en son, nomás que son chudieus d'orichen alemán a lo servicio d'os Aliaus. Bien luego marcha enta la ciudat de Tobruk a on se troban os depositos de combustible un grupo de comandos britanicos (que se fan pasar por presoners) escoltaus por os chudieus alemans (que se fan pasar por soldaus alemans).

*Tobruk* s'ambienta en Alcher en Alcheria, en Echipto y en Libia  en l'anyo 1942 y las escenas d'a cinta se filmoron en Tucson y Yuma en Arizona, en o condau Imperial y en os *[[Universal Studios]]* en Universal City en California y en Almería y Carboneras (provincia d'Almería, Andalucía). *Tobruk* recibió una nominación a los Premios Oscar (Millors Efectos Visuals) en a suya 40<sup>ena</sup> edición.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Tobruk'' en Internet Movie Database.
*  ''Tobruk'' en TCM Movie Database.
*  ''Tobruk'' en AllMovie.
*  ''Tobruk'' en FilmAffiity.
*  ''Tobruk'' en Allociné.
*  ''Tobruk'' en Rotten Tomatoes.
*  ''Tobruk'' en TCM Movie Database.
*  ''Tobruk'' en Netflix.
Vulcán

:*Iste articlo ye sobre o [[dios]] d'a [[mitolochía romana]] dito *'Vulcán**. Ta la estructura cheolochica se veiga [[volcán]]''.



**Vulcán*' (en [[latín]] *Vulcānus*, en [[griego antigo|griego]] *Βουλκάνους*), en a [[mitolochía romana]], yera lo dios d'o fuego, a forcha y os metals. Ye uno d'os dioses mas antigos d'a mitolochía romana y con o paso d'o tiempo se fue identificando con o dios griego [[Hefesto]] dica que remató adquirindo las suyas caracteristicas y heradando a suya iconografía. 

O suyo simbolo ye o martiello de ferrero con o cual se li represienta, as fiestas en o suyo honor son as *vulcanalias'' celebradas en Roma o 23 d'agosto de cada anyo.

## Vinclos externos
Montepulciano

**Montepulciano**  ye una comuna d'Italia. Se troba en a provincia de Siena en a rechión de Toscana y tien una población de 13.199 habitants.

## Referencias
Altamura

**Altamura**  ye una comuna d'Italia. Se troba en a Ciudat metropolitana de Bari en a rechión de Pulla y tien una población de 69.728 habitants.

## Referencias
Los que tocan el piano

***Los que tocan el piano*** (títol orichinal en castellano, en aragonés ***Os que tanyen o piano***, estrenada en Aragón con o suyo títol orichinal) ye una cinta de cine espanyol de cine de comedia de l'anyo 1968 dirichida por Javier Aguirre Fernández seguntes un guión orichinal de José Luis Dibildos y Alfonso Paso, con una banda sonora orichinal d'Adolfo Waitzman, una dirección de fotografía de Manuel Rojas, una producción cinematografica de José Luis Dibildos y Juan Campos ta la productora cinematografica *[[Ágata Films S.A.]]* y con un elenco composau por Tony Leblanc, Concha Velasco, Alfredo Landa, José Sazatornil, José Bódalo, Manolo Gómez Bur, Rafaela Aparicio, Paquita Torres, Fabián Conde, Lola Gálvez, Antonio Mingote, José María Tasso, Emilio Rodríguez, Beni Deus y Erasmo Pascual, entre d'atros actors.

*Paco* y *Cayetana* son una parella que viven de chicotas tramalas como timadors y de chicotas furtadas y acullen a *Venancio*, lo chirmano de *Cayetana* que acaba de plegar en a ciudat procedent d'o pueblo y encara no s'ha curtiu como furtaire. Bel día torna en Madrit *Federico Martínez*, un furtaire que ha viachau por Europa ta aprender l'oficio como se practica en atros países, y deciden chunir-se-li ta millorar, pero fracasan, los fan presos y marchan ta la garchola, d'a on *Venancio* torna ya bien curtiu y tornan toz tres a la suya vida habitual. A cita s'ambienta en a suya epoca actual (1968) en a ciudat de Madrit y las suyas escenas se filmoron en Madrit y en Pelayos de la Presa, todas dos localidaz perteneixents en a Comunidat de Madrit.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Los que tocan el piano'' en Internet Movie Database.
*  ''Los que tocan el piano'' en FilmAffinity.
Hellfighters

***Hellfighters*** (títol orichinal en anglés, en aragonés ***Luitadors de l'infierno***, estrenada en Aragón con o títol en francés de ***Los luchadores del infierno***) ye una cinta de cine d'aventuras de cine estausunidense de l'anyo 1968 dirichida por Andrew V. McLaglen seguntes un guión orichinal de Clair Huffaker, con una banda sonora orichinal de Leonard Rosenman, una dirección de fotografía de William H. Clothier, una producción cinematografica de Robert Arthur ta la productora cinematografica *[[Universal Pictures]]* y un elenco composau por os actors John Wayne, Katharine Ross, Jim Hutton, Vera Miles, Jay C. Flippen, Bruce Cabot, Barbara Stuart, Edward Faulkner, Pedro Gonzalez Gonzalez, Cactus Pryor, Edmund Hashim y Edward Colmans, entre d'atros.

*Chance Buckman* diriche un equipo d'extinción d'incendios especializau en pozos petroliferos en viachando por tot o mundo. Vive separau de su muller dende fa mas de 20 anyadas porque iste no podeba soportar o temor de que li excaiciese bel percance mientres o suyo treballo. Cuan tien un accident, recibe en l'hespital a visita de su filla, qui s'enamora y se casa con un d'os suyos socios (encara que teneba fama de mullerero). *Greg Parker*, o socio, para bien luego cuenta de que *Chance* dimpués d'a voda ye extremadament protector con él, como una forma de protecher tamién a su filla.

A cinta s'ambienta en a suya epoca actual (1968) en Houston (Texas) y en Venezuela, y las suyas escenas se filmoron en localidaz de Texas (incluyindo-ie Houston) y en Wyoming, amás d'en os *[[Universal Studios]]* en Universal City en California.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Hellfighters'' en Internet Movie Database.
*  ''Hellfighters'' en AllMovie.
*  ''Hellfighters'' en FilmAffinity.
*  ''Hellfighters'' en TCM Movie Database.
*  ''Hellfighters'' en Rotten Tomatoes.
*  ''Hellfighters'' en Netflix.
*  ''Hellfighters'' en Letterboxd.
*  ''Hellfighters'' en Allociné.
*  ''Hellfighters'' en l**[[American Film Institute Catalog]]'' de l**American Film Institute''.
The Raiders (cinta de 1952)

:*Iste articlo ye sobre una cinta de western estausunidense de l'anyo 1952; ta atros usos, se veiga *'The Raiders** y **The Raiders (cinta)***.

***The Raiders*** (títol orichinal en [[Idioma anglés|anglés]], en [[Idioma aragonés|aragonés]] ***Os asaltants***, estrenada en [[Aragón]] con o títol en [[Idioma castellano|castellano]] de ***Vengadores***, en aragonés ***Vengadors**'') ye una [[cinta]] de [[cine de western]] de [[cine estausunidense]] de l'anyo [[1952]] dirichida por [[Lesley Selander]] seguntes un [[guión adaptau]] por [[Lyn Crost Kennedy]] (basau en una historia de [[Polly James]] y [[Lillie Hayward]]), con una [[banda sonora orichinal]] de [[Henry Mancini]] y [[Herman Stein]], una [[dirección de fotografía]] de [[Carl E. Guthrie]], una [[producción cinematografica]] de [[William Alland]] ta la [[productora cinematografica]] ''[[Universal Pictures]]'' y un [[elenco]] d'[[actor]]s d'o cual en fan parte, entre d'atros, [[Richard Conte]], [[Viveca Lindfors]], [[Barbara Britton]], [[William Bishop]], [[Hugh O'Brian]], [[Morris Ankrum]], [[Margaret Field]], [[Richard Martin]], [[William Reynolds]], [[Gregg Palmer]], [[John Kellogg]] y [[Frank Wilcox]].

''Jan Morell'' y su muller ''Mary'' s'han instalau amán de [[Napa]] en [[California]] como buscadors d'[[oro]], acompanyaus por ''Frank'', chirmano de ''Jan''. Uns pistolers asasinan a la muller y, cuan buscan a los asasins, matan a ''Frank'' y deixan bien feriu a ''Jan'', a qui recullen una parella de chirmans mexicans. A traviés d'éls conoix que ''Thomas Ainsworth'', l'alcalde d'o lugar, se ye apoderando d'as propiedaz de muitos en asasinando-los, como fació con sus propios pais y como ha feito con ''Mary'' y ''Frank''. Poquet a poquet conoixen que amás ''Thomas'' ye treballando ta evitar que California s'incorpore en os [[Estaus Unius]] como un nuevo estau.

''The Raiders'' s'ambienta en [[California]] en [[1849]] y las suyas escenas se filmoron en o [[rancho Iverson]] en [[Los Angeles]].

== Elenco ==


== Se veiga tamién ==
* [[Cine en 1952]].
* [[Cintas de 1952]].

== Referencias ==


== Vinclos externos ==
*  [https://www.imdb.com/title/0045067/ ''The Raiders''] en [[Internet Movie Database]].
*  [https://www.tcm.com/tcmdb/title/87592/enwp ''The Raiders''] en [[TCM Movie Database]].
*  [https://catalog.afi.com/Catalog/moviedetails/53646 ''The Raiders''] en l**American Film Institute Catalog* de l*'American Film Institute*.
*  [https://www.filmaffinity.com/es/film236053.html *The Raiders*] en [[FilmAffinity]].
*  [https://letterboxd.com/film/the-raiders-1952/ *The Raiders*] en [[Letterboxd]].
*  [https://www.allmovie.com/movie/v107176 *The Raiders''] en AllMovie.
Pran

**Pran** (nombre artistico de **Pran Krishan Sikand Ahluwalia**, naixiu de Lahore (Raj Britanico, hue Pakistán) o 12 de febrero de 1920 y muerto en Bombai (Maharashtra, India) o 12 de chulio de 2013, estió un destacau actor indio, con bels premios recibius mientres a suya carrera cinematografica. Ye amás o pai d'o director indio Sunil Sikand.

Actor con una luenga carrera interpretativa (actuó en 362 cintas), estió activo en o cine indio dende primers d'os anyos 1940 dica la segunda metat d'os anyos 2000. D'entre a suya amplisma filmografía, se puet mencionar cintas como *[[Khandaan (cinta de 1942)|Khandaan]]* (1942, Shaukat Hussain Rizvi), *[[Halaku (cinta)|Halaku]]* (1956, D.D. Kashyap), *[[Madhumati]]* (1958, Bimal Roy), *[[Jis Desh Mein Ganga Behti Hai]]* (1960, Radhu Karmakar), *[[Shaheed (cinta de 1965)|Shaheed]]* (1965, S. Ram Sharma), *[[Upkar]]* (1967, Manoj Kumar), *[[Ram Aur Shyam (cinta de 1967)|Ram Aur Shyam]]* (1967, Tapi Chanakya), *[[Aansoo Ban Gaye Phool]]* (1969, Satyen Bose), *[[Purab Aur Paschim]]* (1970, Manoj Kumar), *[[Johny Mera Naam]]* (1970, Vijay Anand), *[[Victoria No. 203 (cinta de 1972)|Victoria No. 203]]* (1972, Brij), *[[Be-Imaan]]* (1972, Sohanlal Kanwar), *[[Zanjeer (cinta de 1973)|Zanjeer]]* (1973, Prakash Mehra), *[[Majboor (cinta de 1974)|Majboor]]* (1974, Ravi Tandon), *[[Amar Akbar Anthony]]* (1977, Manmohan Desai), *[[Don (cinta de 1978)|Don]]* (1978, Chandra Barot), *[[Sharaabi]]* (1984, Prakash Mehra) u *[[Duniya (cinta de 1984)|Duniya]]* (1984, Ramesh Talwar).

## Filmografía
### Actor

## Referencias

## Vinclos externos

*  Pachina web oficial de Pran.
*  Pran en Internet Movie Database.
Jean Marais

**Jean Marais** (nombre artistico d**'Alfred Emmanuel Victor Paul Villain-Marais**), naixiu de Cherbourg (hue Cherbourg-en-Cotentin, A Manga, Francia) l'11 d'aviento de 1913 y muerto en Canas (Alpes Maritimos, Francia) l'8 de noviembre de 1998, estió un actor, director cinematografico, director teatral, pintor, escultor, artista, escritor y fotografo francés que desenrolló la suya carrera artistica dende primerías d'os anyos 1930 dica finals d'os anyos 1990.

## Filmografía
### Actor

## Referencias

## Se veiga tamién
* Cintas interpretadas por Jean Marais.

## Vinclos externos

*  Jean Marais en Internet Movie Database.
*  Jean Marais en Internet Broadway Database.
*  Jean Marais en Find a Grave.
The Spy Next Door

***The Spy Next Door*** (títol orichinal en anglés, en aragonés ***L'espía d'a puerta d'a lau***, estrenada en Aragón con o títol en castellano d***'El supercanguro***, en aragonés ***O superhorrero***) ye una cinta de cine estausunidense de l'anyo 2010 de cine de comedia d'acción d'espionache dirichida por Brian Levant seguntes un guión adaptau por Jonathan Bernstein, James Greer y Gregory Poirier (basau en una historia de Jonathan Bernstein y James Greer), con una banda sonora orichinal de David Newman, una dirección de fotografía de Dean Cundey y una producción cinematografica a'l cudiau de Robert Simonds ta las productoras *[[Relativity Media]]* y *[[Robert Simonds Productions]]*. Forman parte de l'elenco d'a cinta, entre d'atros, os actors Jackie Chan, Amber Valletta, Magnús Scheving, Madeline Carroll, Will Shadley, Alina Foley, Billy Ray Cyrus, George Lopez, Lucas Till, Katherine Boecher, Tim Connolly, Troy Brenna, Jeff Chase, Mark Kubr y David Mattey.

*Bob Ho* ye un espía que treballaba ta China pero cediu a la *[[Central Intelligence Agency]]* estausunidense como acent encubierto que, dimpués de capturar a lo terrorista ruso *Anton Poldark* decide retirar-se ta fer a suya voda con su novia d'anyos, *Gillian*. Ista vive literalment en a puerta d'a lau d'a suya casa y cuan ha de marchar a visitar a su pai ingresauen un hespital en Colorado, deixa los suyos tres fillos a'l cudiau de *Bob* como horrero d'éls. En no conoixer as actividaz de *Bob* y creyer-lo un simple importador de boligrafos (a suya tapadera), lo desbantan y li fan a vida imposible. Bien luego l'informan de que lo terrorista ruso ha fuyiu d'a garchola, que ye treballando en una bacteria que mincha hidrocarburos y li ninvían un correu con informacions. Alavez o fillo de *Gillian* confunde l'archivo que li han ninviau con un archivo d'u concierto d'un grupo musical y lo descarga, sin que *Bob* sía conscient que li han ninviau cosa. Cuan o terroista descubre ixe ninvío, decide recuperar l'archivo.

*The Spy Next Door* s'ambienta en a suya epoca actual (2010) en os Estaus Unius y las escenas d'a cinta se filmoron en Albuquerque y atras localidaz de Nuevo Mexico y en San Diego (California).

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos
*  ''The Spy Next Door'' en Internet Movie Database.
*  ''The Spy Next Door'' en AllMovie.
*  ''The Spy Next Door'' en Rotten Tomatoes.
*  ''The Spy Next Door'' en Metacritic.
*  ''The Spy Next Door'' en Box Offic Mojo.
*  ''The Spy Next Door'' en FilmAffinity.
*  ''The Spy Next Door'' en Allociné.
*  ''The Spy Next Door'' en TCM Movie Database.
*  ''The Spy Next Door'' en Netflix.
*  ''The Spy Next Door'' en Letterboxd.
*  ''The Spy Next Door'' en l**[[American Film Institute Catalog]]'' de l**American Film Institute''.
Gunder Hägg

**Gunder Hägg**  naixiu d'o Municipio de Bräcke en Suecia o 31 d'aviento de 1918 y muerto en Malmö o 27 de noviembre de 2004 estió un atleta sueco especializau en prebas de medio y largo fundo. Mientres a suya vida esportiva batió 15 récords mundials, d'a milla, 1.500, 3.000 y 5.000 metros lisos. Acabó a suya vida esportiva en 1946 a causa d'estar sancinau dimpués d'haber recibiu diners per amprar servicios mientres os anyos 1944 y 1946 en o Malmoe Club. O suyo entrenador estió o innovador Gosta Holmer que aplicó y amilloró nuevas tecnicas d'entrenamiento que encara son utilizadas en l'actualidat.

No podió participar en garra gran competición internacional, en primeras por a Segunda Guerra Mundial, que paralizó totas las grans competicions y dimpués por a suya sanción por estar profesional, en ixas envueltas os atletas que participaban en ixas competicions teneban que estar aficionaus y no podeban recibir diners compitiendo. Encara tot y con ixo estió una celebridat esportiva en a suya epoca y realizó varias chiras per Estaus unius estando imbatido, tamién estioron lechendarios os suyos duelos con o tambien sueco Arne Andersson con o cual se repartiba os récords y los iban batendo una vegada dezaga d'unatra. D'entre os récords que aconsiguió superar cal destacar a marca que fació o 20 de setiembre de 1942 en os 5.000 metros lisos y suposó un récord de mundo y d'Europa amás de estar o primer en baixar d'os 14 minutos en ixa preba, ixa marca se mantenió mientres mas de doce anyadas dica que estió superada per o lechendario Emil Zátopek.

## Vinclos externos
* 
* ''NECROLÓGIA: Gunder Hägg, atleta sueco que consiguió 15 récords mundiales.''
New in Town

***New in Town*** (títol orichinal en anglés, en aragonés ***Nueva en a ciudat***, estrenada en Aragón con o títol en castellano ***Ejecutiva en apuros***, en aragonés ***Executiva en apuros***) ye una cinta de cine de comedia romantica de l'anyo 2009 coproducida por o cine estausunidense y lo cine canadiense dirichida por Jonas Elmer seguntes un guión orichinal de C. Jay Cox y Ken Rance, una dirección de fotografía de Chris Seager, una banda sonora orichinal de John Swihart, una producción cinematografica de Peter Safran, Darryl Taja, Tracey E. Edmonds, Paul Brooks, Phyllis Laing y Andrew Paquin y con un elenco d'o cual en fan parte, en os suyos principals papels, actors como Renée Zellweger, Harry Connick, Jr., J.K. Simmons, Frances Conroy, Siobhan Fallon Hogan, Mike O'Brien, Dan Augusta, Peter Jordan, Robert Small, Nancy Drake, Ferron Guerreiro y Hilary Carroll.

*Lucy Hill* ye una executiva d'una empresa en Florida a qui li encargan un treballo que garra atro executivo no deseya: dirichir o desmantelamientp d'una chicota empresa local d'a cual en son propietarios. *Lucy* accepta, pero no sabeba que ixa empresa se trobaba en New Ulm en Minnesota, asinas que marcha ta ixe estau sin tener masiada conciencia d'o que li aspera. D'atra man, a chent de New Ulm ya tienen experiencia en ixo de fer a vida imposible a directors que plegan de fuera...

*New in Town* s'ambienta en Miami en Florida y en New Ulm en Minnesota en epoca actual d'a cinta (2009) y las suyas escenas se filmoron en Selkirk y Winnipeg en Manitoba (Canadá) y en Los Angeles en California y en Miami en Florida (Estaus Unius).

## Elenco

## Se veiga tamién
* Cine en 2009.
* Cintas de 2009.

## Referencias

## Vinclos externos
*  Pachina web oficial de *New in Town*.
*  ''New in Town'' en Internet Movie Database.
*  ''New in Town'' en AllMovie.
*  ''New in Town'' en Box Office Mojo.
*  ''New in Town'' en Rotten Tomatoes.
*  ''New in Town'' en FilmAffinity.
*  ''New in Town'' en Allociné.
*  ''New in Town'' en Letterboxd.
*  ''New in Town'' en TCM Movie Database.
*  ''New in Town'' en Metacritic.
*  ''New in Town'' en Netflix.
Acrocephalus paludicola

O **carrasclís celluto** ( (Vieillot, 1817)) ye una especie d'au d'a orden d'os Passeriformes y familia Acrocephalidae que se troba en arias paulencas y riberencas d'Eurasia y norte d'Africa. Ye un migrant en a peninsula Iberica. A suya longaria promeyo ye de 11,5 – 13&nbsp;cm.
 
## Referencias

## Vinclos externos
Hippolais icterina

O **barcero patiazul** u **picopar** ( (Vieillot, 1817)) ye una especie d'au d'a orden d'os Passeriformes y familia Acrocephalidae que se troba en arias arboladas ubiertas d'Africa y Eurasia. Ye migrant en a peninsula Iberica y Balears. A suya longaria promeyo ye de 12 - 13,5&nbsp;cm.
 
## Referencias

## Vinclos externos
Trifolium pratense

A **tefla común** u **tefla de tasca** ( (Linnaeus, 1753)) ye una planta d'a orden d'os Fabales y familia Fabaceae que ye nativa d'Europa, Asia occidental y lo nord-ueste d'Africa. Tamién se conoixe como **melquín** y **miriametro**. 

## Subspecies
**Trifolium pratense subsp. baeticum*.
**Trifolium pratense subsp. kotulae*.
**Trifolium pratense subsp. pratense*.
 
## Notas


## Referencias

## Vinclos externos
La rivolta dei gladiatori

***La rivolta dei gladiatori*** (títol orichinal en italiano, en aragonés ***A revoltina d'os gladiadors***, estrenada en Aragón con o suyo títol traduciu enta lo castellano como ***La rebelión de los gladiadores***, en aragonés ***A rebelión d'os gladiadors***) ye una cinta de l'anyo 1958 de cine de peplum coproducida por o cine espanyol, o cine italiano y lo cine francés, dirichida por Vittorio Cottafavi seguntes un guión orichinal de Gian Paolo Callegari, Ennio De Concini, Francesco De Feo, Gianfranco Parolini, Giovanni Simonelli, Francesco Thellung y Natividad Zaro, con una dirección de fotografía de Mario Pacheco, una banda sonora orichinal de Roberto Nicolosi, una producción cinematografica de Virgilio De Blasi ta las productoras *[[Alexandra Produzioni Cinematografiche]]*, *[[Comptoir Français de Productions Cinématographiques]]* y *[[Atenea Films]]* y un elenco composau, entre d'atros actors, por Ettore Manni, Gianna Maria Canale, Mara Cruz, Georges Marchal, Rafael Calvo, Fidel Martín, Jesús Tordesillas, Rafael Durán, Nando Tamberlani y Valeria Moriconi.

*Marco Numidio* ye un militar romano a qui en o sieglo II sacan d'a suya vida placible en una villa fuera de Roma ta ninviar-lo en Armenia ta sofocar una rebelión d'os gladiadors. En plegar-ie descubre que la causa d'a situación ye l'actuación d'a chirmana d'o rei, a princesa *Amira*, que ha usurpau o poder con l'aduya y refirme d'un cortesano traidor.

*La rivolta dei gladiatori* s'ambienta en o sieglo II en Roma y Armenia y las suyas escenas se filmoron en a Toscana en Italia y en Madrit en Espanya.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''La rivolta dei gladiatori'' en Internet Movie Database.
*  ''La rivolta dei gladiatori'' en FilmAffinity.
*  ''La rivolta dei gladiatori'' en Letterboxd.
*  ''La rivolta dei gladiatori'' en Allociné.
*  ''La rivolta dei gladiatori'' en AllMovie.